**Milan Gulaš** (s. 30. joulukuuta 1985 České Budějovice, Tšekkoslovakia) on tšekkiläinen jääkiekkoilija, joka pelaa Tšekin Extraliga-joukkue HC Škoda Plzeňissä. Hän on pelipaikaltaan oikea laitahyökkääjä ja laukoo oikealta.

Ura
---

### Seuraura

5-vuotiaana jääkiekkoilun aloittanut Gulaš on HC České Budějovicen kasvatti. Hän siirtyi 16-vuotiaana loppukaudella 2001–2002 KLH Jindřichův Hradecin junioreihin. Kaudeksi 2002–2003 Gulaš palasi HC České Budějoviceen. Kaudella 2003–2004 hän oli seuran A-nuorten paras syöttäjä ja toiseksi paras pistemies Petr Šulčíkin jälkeen tehoilla 16+36=52. Gulaš voitti myös České Budějovicen sisäisen tehotilaston lukemalla +11. Hän debytoi kauden aikana myös seuran Extraliga-joukkueessa, jossa Gulaš pelasi yhden ottelun kauden 49. kierroksella HC Litvínovia vastaan. Kesken kauden 2004–2005 hän siirtyi České Budějovicen A-nuorista Pohjois-Amerikkaan USHL-junioriliigan Indiana Iceen. Kaudeksi 2005–2006 Gulaš palasi taas České Budějoviceen, jonka Extraliga-joukkueessa hän pelasi kolme runkosarjaottelua tehden yhden syöttöpisteen sekä kuusi playoff-ottelua tehden yhden maalin. Gulaš pelasi kauden aikana miesten pelejä myös kaksi ottelua lainalla kaksi sarjatasoa alempana 2. česká hokejová ligan HC Strakonicessä.

Kausi 2006–2007 oli Gulašille ensimmäinen kokonainen Extraligassa ja hän teki 49 runkosarjaottelussa tehot 1+4=5 sekä yhdeksässä playoff-ottelussa yhden maalin. Gulaš pelasi kauden aikana myös 13 ottelua lainalla 1. česká hokejová ligan SK Horácká Slavia Třebíčissä. Kaudella 2007–2008 hän esiintyi České Budějovicen lisäksi toisessa Extraliga-joukkueessa, HC Kladnossa sekä 1. ligan BK Mladá Boleslavissa. Gulaš voitti České Budějovicessa kauden päätteeksi pronssia. Kaudella 2008–2009 hän oli 14 osumallaan joukkueen kolmanneksi paras maalintekijä. Kaudella 2009–2010 Gulaš oli tehoilla 14+16=30 České Budějovicen paras maalintekijä Tomáš Vakin kanssa sekä toiseksi paras pistemies hänen jälkeensä. Pudotuspeleissä hän jakoi Vakin kanssa joukkueen sisäisen pistepörssin voiton tehoilla 2+3=5.

Gulaš oli kaudella 2010–2011 České Budějovicen paras pistemies, maalintekijä ja syöttäjä. Hän jakoi koko Extraligan maalipörssin kolmannen sijan HC Kometa Brnon Radim Hruškan kanssa. Kaudella 2011–2012 Gulaš oli joukkueensa paras pistemies ja syöttäjä tehoilla 17+25=42. Kaudeksi 2012–2013 hän siirtyi HC Plzeňiin. Gulaš teki Extraligan yhden kauden piste-ennätyksensä tehoilla 27+28=55, joilla hän voitti joukkueen sisäisen piste- ja maalipörssin. Gulaš sijoittui koko liigan maalipörssissä toiseksi edellään vain HC Třinecin Martin Růžička. Pistepörssissä hän sijoittui viidenneksi. Gulaš voitti myös koko Extraligan tehotilaston lukemalla +27. Ollessaan pistepörssissä vielä kolmas tammikuun 2013 lopulla hän kuitenkin siirtyi kevääseen 2014 asti ulottuvalla sopimuksella KHL-joukkue Metallurg Magnitogorskiin. Gulaš oli pudotuspeleissä joukkueen paras maalintekijä neljällä osumallaan.

Kaudella 2013–2014 Gulaš ei täyttänyt Metallurgissa häneen kohdistuneita odotuksia ja hän teki 22 runkosarjaottelussa vain tehot 2+3=5. Gulaš joutui jättämään joukkueen marraskuussa 2013 ja pian tämän jälkeen hänen kerrottiin siirtyneen loppukauden sopimuksella Ruotsin SHL-liigan Färjestad BK:hon. Gulaš voitti kauden päätteeksi hopeaa. Helmikuussa 2014 hän teki Färjestadin kanssa kaksivuotisen jatkosopimuksen. Kaudella 2014–2015 Gulaš voitti joukkueen sisäisen piste-, maali-, ja syöttöpörssin tehoilla 20+20=40. Hän sijoittui SHL:n maalipörssissä seitsemänneksi. Pudotuspeleissä Gulaš oli Färjestadin paras pistemies ja syöttäjä neljällä syöttöpisteellään. Mestarien liigassa hän oli joukkueen paras pistemies ja hän jakoi sisäisen pistepörssin voiton Anton Hedmanin kanssa tehoilla 3+2=5. Kaudella 2015–2016 Gulaš oli Färjestadin paras pistemies ja syöttäjä tehoilla 20+25=45, joilla hän sijoittui SHL:n piste- ja maalipörssissä neljänneksi.

### Maajoukkueura

Gulaš on pelannut Tšekin A-maajoukkueessa yhteensä 41 ottelua tehopistein 3+8=11. Hän on pelannut myös kahdeksan nuorten maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2003–2004 | HC České Budějovice | ČEL | 1 | 0 | 0 | 0 | 0 | – | – | – | – | – |
| 2004–2005 | Indiana Ice | USHL | 30 | 12 | 10 | 22 | 18 | 3 | 0 | 0 | 0 | 4 |
| 2005–2006 | HC Strakonice | Tšekki II | 2 | 0 | 0 | 0 | 12 | – | – | – | – | – |
|  | HC České Budějovice | ČEL | 3 | 0 | 1 | 1 | 0 | 6 | 1 | 0 | 1 | 2 |
| 2006–2007 | SK Horácká Slavia Třebíč | Tšekki I | 13 | 3 | 3 | 6 | 16 | – | – | – | – | – |
|  | HC České Budějovice | ČEL | 49 | 1 | 4 | 5 | 20 | 9 | 1 | 0 | 1 | 2 |
| 2007–2008 | BK Mladá Boleslav | Tšekki I | 6 | 1 | 0 | 1 | 6 | – | – | – | – | – |
|  | HC Kladno | ČEL | 21 | 2 | 6 | 8 | 18 | – | – | – | – | – |
|  | HC České Budějovice | ČEL | 19 | 2 | 0 | 2 | 12 | 12 | 1 | 1 | 2 | 12 |
| 2008–2009 | HC České Budějovice | ČEL | 48 | 14 | 6 | 20 | 24 | – | – | – | – | – |
| 2009–2010 | HC České Budějovice | ČEL | 52 | 14 | 16 | 30 | 44 | 5 | 2 | 3 | 5 | 2 |
| 2010–2011 | HC České Budějovice | ČEL | 51 | 23 | 21 | 44 | 62 | 5 | 0 | 3 | 3 | 6 |
| 2011–2012 | HC České Budějovice | ČEL | 50 | 17 | 25 | 42 | 50 | 5 | 0 | 1 | 1 | 27 |
| 2012–2013 | HC Plzeň | ČEL | 44 | 27 | 28 | 55 | 28 | – | – | – | – | – |
|  | Metallurg Magnitogorsk | KHL | 4 | 0 | 0 | 0 | 0 | 7 | 4 | 1 | 5 | 8 |
| 2013–2014 | Metallurg Magnitogorsk | KHL | 22 | 2 | 3 | 5 | 18 | – | – | – | – | – |
|  | Färjestad BK | SHL | 26 | 10 | 13 | 23 | 34 | 15 | 5 | 2 | 7 | 14 |
| 2014–2015 | Färjestad BK | SHL | 53 | 20 | 20 | 40 | 26 | 3 | 0 | 4 | 4 | 0 |
| 2015–2016 | Färjestad BK | SHL | 51 | 20 | 25 | 45 | 20 | 5 | 1 | 3 | 4 | 14 |
| 2016–2017 | Färjestad BK | SHL | 47 | 8 | 22 | 30 | 30 | 7 | 3 | 1 | 4 | 6 |
| 2017–2018 | HC Plzeň | ČEL | 48 | 23 | 38 | 61 | 50 | 10 | 7 | 2 | 9 | 10 |
| 2018–2019 | HC Plzeň | ČEL | 51 | 30 | 32 | 62 | 46 | 14 | 6 | 8 | 14 | 6 |
| 2019–2020 | HC Plzeň | ČEL | 52 | 35 | 41 | 76 | 38 | – | – | – | – | – |
| 12 kautta | yhteensä | ČEL | 489 | 188 | 218 | 406 | 392 | 66 | 18 | 18 | 36 | 67 |
| 4 kautta | yhteensä | SHL | 177 | 58 | 80 | 138 | 110 | 30 | 9 | 10 | 19 | 34 |
| 2 kautta | yhteensä | KHL | 26 | 2 | 3 | 5 | 18 | 7 | 4 | 1 | 5 | 8 |

Lähteet
-------

* Milan Gulaš The Internet Hockey Databasessa (englanniksi)
* Milan Gulaš *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Milan Gulaš *Elite Prospects*. Everysport Media Group AB.  (englanniksi)
2. 1 2 3  Honzík, Vojtěch: Na západní frontu míří Milan Gulaš a Jozef Balej!  2.5.2012. Plzeň:  HC ŠKODA PLZEŇ. Viitattu 13.9.2016. (tšekiksi)
3. ↑  KHL-seura Magnitogorsk nappasi pistelingon Tshekin Extraliigasta  28.1.2013. SuomiKiekko. Viitattu 13.9.2016.
4. ↑  KHL-seura vahvisti tshekkiflopin potkut  25.11.2013. SuomiKiekko. Viitattu 13.9.2016.
5. ↑  Potkut saanut KHL-floppi löysi uuden seuran Ruotsista  26.11.2013. SuomiKiekko. Viitattu 13.9.2016.
6. ↑  Järpegård, Jacob: Gulas kvar i två säsonger till *Hockeysverige.se*.  7.2.2014. Värmlands Folkblad.  Arkistoitu 21.4.2016. Viitattu 13.9.2016. (ruotsiksi)